নিকটস্থ ব্যবসায়ী ওমর ফারুক বলেন ওদিন রাত ১১টার দিকে মাদ্রাসা থেকে এসে দুই শিশু ছাত্র আমাদের কাছে মুহতামিম তাদের বলৎকারের চেষ্টা করেছে বলে জানান। সত্য কি মিথ্যা জানি না তবে বিগত ৮-১০ বছর পূর্বে এরূপ অভিযোগ আরো উঠেছিল। স্থানীয় ইউপি সদস্য মোঃ শফি বলেন, আশরাফিয়া মাদ্রাসায় বলৎকারের খবর শুনে ঘটনাস্থলে যাই। উভয় পক্ষের কথা শুনে ঘটনা কতটুকু সত্য নিশ্চিত করা যায়নি। গুলিস্তান বাজার সমিতির সভাপতি আলী আজম বলেন, বলৎকার ঘটনা সত্য স্বীকার করে সাক্ষী দিতে মাদ্রাসার মুহতামিম বিপক্ষের এক ব্যক্তি বাজারে চকিদারের মাধ্যমে বিশ হাজার টাকা দিতে চেয়েছিল কিন্তু তিনি রাজি হননি। এ অভিযোগ মিথ্যা ও সাজানো বলে জানায় আশরাফিয়া মাদ্রাসা ও এতিমখানার মুহতামিম মির আহাম্মদ আল আনোয়ারী। তিনি বলেন এই বনাঞ্চলে মাদ্রাসা শিক্ষার আলো ছড়াতে বিগত ৩৪ বছর আগে এ দীনি প্রতিষ্ঠান গড়ে তুলেছি। পরে মাদ্রাসাটি স্বয়ংসম্পূর্ণ হওয়ার পর আমাকে বিতাড়িত করতে শুরু করে ষড়যন্ত্র। এতে নেতৃত্ব দেন মাদ্রাসা থেকে বিতাড়িত মুহতামিম ফারুক, স্থানীয় ওহিদ ও জামাতা ফোরকান। গত তিন বছর পূর্বে আমি নিজেই চলে গেছিলাম কিন্তু স্থানীয় লোকজন আমাকে খুঁজে নিয়ে আসছে। এবারের ঘটনাও আমার উপর এমন একটি ষড়যন্ত্র। আমি এমন কিছু করিনি বলে সে কেঁদে ফেলায় আর কথা বলার সম্ভব হয়নি।